To je ESOcast!
Vrhunska znanost in življenje v zakulisju ESO,
Evropskega Južnega Observatorija.
Med 14. in 16. decembrom 2012
je meteorski roj Geminidov
ustvaril veličastno predstavo
nad ESO-vim observatorijem Paranal.
ESO-v foto ambasador Gianluca Lombardi
je bil s svojo kamero pripravljen
in posnel ta spektakel.
Gledate to, kar je doživel
tekom 40-urnega fotografiranja.
Geminidi so roj utrinkov, ki izvirajo
iz ozvezdja Dvojčka (Gemini).
Vsako leto Zemlja potuje skozi orbito
aktivnega asteroida 3200 Phaethon
in ko prašni delci izgorevajo v atmosferi,
se spremenijo v žareče drobce.
Laser Zelo velikega teleskopa ustvari navidezno zvezdo
visoko v Zemljini atmosferi,
kar pripomore k nastanku super ostrih posnetkov.
Če pogledamo natančno, nekateri meteorji
pustijo dimno sled.
Pokazala se je tudi
Mednarodna vesoljska postaja.
Producent ESOcasta je ESO, Evropski Južni Observatorij. www.eso.org
ESO, Evropski Južni Observatorij je pomembna medvladna znanstvena in tehnološka organizacija za astronomijo.
Tako med zemeljskimi kot tudi vesoljskimi observatoriji je ESO najbolj produktiven observatorij na svetu.
Izpis v angleščini: ESO; prevod v slovenščino: www.portalvvesolje.si.